Tanah luluih

Tanah luluih atau dalam bahaso Indonesia disabuik jo amblasan, atau dalam bahaso Inggris dinamoan jo sinkhole, adolah sabuah kajadian luluihnyo pamukaan tanah nan disababkan dek runtuahnyo lapisan pamukaan tasabuik. Istilah amblasan atau luluihnyo runtuahan umumnyo digunoan untuak marujuak pado dolin (dolina), rongga di pamukaan tanah di daerah batu gamping (karst) nan tajadi sacaro alami, tetapi di sisi lainyo ado pulo tanah luluih tajadi akibaik aktivitas manusia sarupo pangambilan aia, gas alam, jo minyak bumi. Tanah luluih dapek pulo marujuak pado lubang tampek aia pamukaan (contohnyo aliran batang aia) masuak guo bawah tanah, nan sacaro khusus disabuik juo sabagai langgah atau ponor. Cenote adolah jinih tanah luluih nan mampaliekan aia di bawah pamukaan tanah. Lubang langgak adolah istilah nan labiah umum dipakai untuak fitur geologi barupo lubang nan mangureh aia pamukaan malalui parembesan ka dalam sedimen atau batuan remah. Sabagian banyak tanah luluih jo dolin tabantuak dek proses palapukan kimia batuan karbonat di formasi karst, karuntuahan, atau proses sufusi. Lubang dari tanah luluih biasonyo babantuak malingka atau bulek, ukuran jo kadalamannyo bavariasi, mulai dari puluahan hinggo ratuihan meter. Bantuak lubang tanah luluih bavariasi pulo, ado nan babantuak sarupo mangkuak dengan tapiannyo tanah, ado pulo nan babantuak ngarai sampik dengan tabiang dari lapisan batuan dasar nan nampak jaleh. Lubang tanah luluih dapek tabantuak sacaro batahap atau tibo-tibo, dan ditamuan di saluruah balahan dunia. Istilah Samanjak zaman dahulu, tanah luluih nan lua biaso jo istimewa alah masyhur di kalangan masyarakat sakitarannyo. Kini babagai macam tanah luluih dikalompokan manuruik lokasi spesifik atau namo umum. Babarapo contoh istilah untuak manyabuik amblasan adolah sabagai barikuik: Aven – Di bagian salatan Prancis (aratinyo "guo vertikal" dalam bahaso Oksitan). Lubang hitam – Babeda jo lubang hitam lua angkasa. Istilah ini mangacu kapado sajumlah lubang tanah luluih nan taganang aia di Bahama. Mikroorganisme di bawahnyo sangaik pakek dan manghalangi cahayo masuak. Metabolisme mikroorganisme tasabuik manyababkan aianyo angek. Lubang biru – Awanyo marujuak kapado lubang runtuahan bawah aia di Bahama. Namun kini marujuak kapado babagai jinih lubang runtuahan bawah aia. Namonyo barasa dari kesan warna biru nan tampak pado lubang tasabuik. Cenote – Jinih lubang tanah luluih nan taganang aia di daerah semenanjung Yucatán, Belize, dan sekitarannyo. Dolina – Istilah bahaso Slovenia nan sacaro internasional diadaptasi untuak manyabuik lubang runtuahan pado daerah babatu gamping. Arti sabananyo iolah "lambah". Foiba – Istilah dalam bahaso Italia Friula (dari Latin fŏvea: "lubang" atau "ceruk"), marujuak kapado lubang runtuahan di samananjuang Italia, daerah Friuli-Venezia Giulia, sarato Kroasia, jo Slovenia, di plato Karst. Sótano – Namo untuak sajumlah lubang-lubang runtuahan gadang di babarapo negara bagian Meksiko. Tiankeng – Lubang runtuahan nan sangaik gadang, biasonyo sangaik dalam dan lebanyo malabiahi 250 m (820 ft), biasanyo tabantuak akibaik guo nan runtuah. Istilah tasabuik diambiak dari bahaso Mandarin nan artinyo lubang langik, dan kabanyakan tadapek di Tiongkok.Templat:Refpage Tomo – Istilah di Selandia Baru untuak lubang tanah luluih. Vrtača, ponikva, dolac, dô – Istilah bahaso Kroasia untuak lubang tanah luluih. Galeri Caliak pulo Guo vertikal Rujuakan Pautan lua US Geological Survey Water Science School page about sinkholes Daily Telegraph slide show of 31 sinkholes Video of Sinkhole forming in Texas (8 May 2008) Google map of deepest "hole" for each state (Andy Martin) Tennessee sinkholes 54,000+ sinkholes James, Vincent (18 February 2014). "What are sinkholes, how do they form and why are we seeing so many?". The Independent. Diakses tanggal 19 February 2014.